
| Kampe og flere sårede efter protester over Trump både på Vestbredden og i Gazastriben 

Trumps anerkendelse af Jerusalem som Israels hovedstad fik torsdag palæstinensere til at protestere voldsomt. Hamas har opfordret palæstinenserne til 'vredens dag’ efter fredagsbønnen. Foto: AP 


DF tvivler på Jensen som næste 
statsministerbud efter kaosuge 


DF lægger afstand til 
Kristian Jensen. Striden 
bunder i opgør med den 
mest frisindede del af V. 

et handler om milliarder af kro- 
D ner, skattelettelser og flygtninges 
muligheder i Danmark. 

Men denne uges dramatiske forhand- 
linger mellem regeringen og Dansk Fol- 
keparti er også historien om den dybere- 
liggende magtbalance og sammen- 
hængskraft i blå blok. Om det national- 
konservative Dansk Folkepartis værdipo- 
litiske armlægning med den mest frisin- 
dede del af regeringspartiet Venstre. Om 
DF-formand Kristian Thulesen Dahls for- 
hold til V-næstformand og finansmini- 
ster Kristian Jensen samt perspektiverne 
for et samarbejde mellem Venstre og 
Dansk Folkeparti, når landets statsmini- 
ster en dag ikke længere hedder Lars Løk- 
ke Rasmussen. 

Dansk Folkepartis top har i årevis haft 
et anstrengt forhold til Kristian Jensen, 


som på værdiområdet repræsenterer den 
mest liberale fløj i Venstre. Men særligt de 
seneste fem dages forhandlinger har for- 
værret DF-ledelsens syn på finansministe- 
ren. 

Et af Dansk Folkepartis hovedkrav er at 
stramme vilkårene for den gruppe af 
flygtningene, som er i Danmark på en 
midlertidig opholdstilladelse og ikke er 
individuelt forfulgt. Den store gruppe af 
syriske flygtninge, som er i Danmark på 
grund af borgerkrigen i deres hjemland, 
skal eksempelvis ikke lære dansk eller 
kunne tage et almindeligt arbejde, mens 
de er i Danmark, hvis det står til Dansk 
Folkeparti. 

Men under forhandlingerne føler rege- 
ringens støtteparti ikke, at det har mødt 
tilstrækkelig lydhørhed fra Kristian Jen- 
sen. Da Kristian Thulesen Dahl tidligere 


på ugen trykkede stop på forhandlings- 
knappen og krævede en opdeling af drøf- 
telserne om skat, finanslov og udlændin- 
ge, skyldtes det ifølge centralt placerede 
kilder, at DF gerne så statsminister Løkke 
overtage den del af forhandlingerne. 


Akut krise 
Jensen havde på det tidspunkt fået 30 mi- 
nutters varsel fra Thulesen Dahl om DF's 
syn på sagen, men alligevel blev det læst 
af topfolk i Venstre som et orkestreret an- 
greb, og i Jensens lejr har man siden hæf- 
tet sig ved, at pressen fik nys om beslut- 
ningen før hovedpersonen. 
Finansminister Jensen forholdt sig tavs 
i syv timer og hældte så DF-formandens 
ønske om en opdeling ned af brættet. 
Thulesen Dahl mente, at finansministe- 
ren ville indse, at han med den beslut- 


ning endte med at tage fejl, og dagen efter 
fortsatte det interne opgør om forløb og 
proces. Torsdag overtog statsminister 
Løkke forhandlingerne af DF's udlændin- 
gekrav til stor tilfredshed for DF-forman- 
den, som sendte sine løjtnanter over til 
Jensen, mens han selv entrerede de høje- 
re luftlag i Statsministeriet. De seneste da- 
ges udvikling er blot endnu et kapitel i 
den årelange magtkamp mellem DF-le- 
delsen og den måske kommende for- 
mand for Venstre. En magtkamp, som 
præger samhørigheden i blå blok, rækker 
langt ind i fremtiden og i dag får kilder i 
DF-ledelsen til at kalde det usandsynligt, 
at de vil pege på Jensen som deres stats- 
ministerkandidat, den dag Løkke ikke 
længere er landets statsminister. 

Politisk 
kastebold 

statslig mediekontrol. 


anmark har brug for et 
D stærkt DR. Det burde være 

indlysende i en tid, hvor 
populismen florerer, og misinfor- 
mation vinder frem. 

Men åbenbart ikke på Christians- 
borg, hvor regeringen og Dansk 
Folkeparti i stedet har reduceret DR 
til en værdipolitisk kastebold. 

Ingen kender endnu DR's skæb- 
ne, men regeringen og DF er ifølge 
et lækket aftalenotat parat til at 
droppe medielicensen og skære 
12,5 procent i de årlige bevillinger. 

Foreløbig er der tale om et ud- 
kasttil den skatte- og finanslovsaf- 
tale, der lige nu lægges arm om. 
Men skaden er allerede sket, og den 
handler ikke om økonomi, men 
om principper for en fri presse. 

Selvfølgelig kan der spares på 
DR's årlige budget på 3,7 mia. kr. 
Også uden at Danmark ender i 
trumpske tilstande, som DR's be- 
styrelsesformand tidligere har ad- 
varet om. Og selvfølgelig bør man 
gentænke medielicensen, så en stu- 
derende ikke skal betale det sam- 
me som en storfamilie. 

Problemet er til gengæld, at rege- 
ringen og DF er parat til at kappe 
det sidste af armslængdeprincip- 
pet mellem politikerne og DR. 

Ved at gøre DR til en del af de lø- 
bende skatteforhandlinger er pu- 
blic service reelt gjort til en symbol- 
politisk handelsvare, som politiker- 
ne kan skalte og valte med efter 
personlig smag og politisk vinding. 


ENDNU STÅR DET ikke klart, om de 
sparede DR-millioner fremover 
skal anvendes på medieområdet. 

Fordelingen af den fremtidige 
mediestøtte afgøres i forhandlin- 
gerne om et nyt medieforlig, som 
kulturminister Mette Bock indle- 
der i begyndelsen af 2018. 

Men allerede nu er der rejst for- 
slag om at etablere en ny statslig 
pulje, hvor alle medier kan søge 
støtte tiljournalistiske projekter. 

Det lydertillokkende, men reelt 
vil der være tale om endnu et tilba- 
geslag for den frie presse. 

For hvem skal bevilge pengene? 
Et statsligt organ med statsligt ud- 
pegede medlemmer. Altså skal den 
frie presse søge om penge hos den 
statsmagt, som den er sati verden 
for at gå kritisk efter i sømmene. 

Det er ubegribeligt, at politiker- 
ne vil bede pressen om at spise di- 
rekte af den hånd, den aldrig må la- 
desig dressere af. 

Vi har set talrige eksempler på, 
hvor vanskeligt DR's ledelse har 
ved at modstå pres fra politikere, 
der er utilfredse med indholdet af 
konkrete programmer. 

De spor burde skræmme - snare- 
re end atvise vejen frem. cj 

”Svær at lægge fra sig … meget anbefalelsesværdig.” 

Hent Coop app'en og få dagens 

